Carl-Fredrik Bunæs
Store norske leksikon,Sport og spill,Friidrett,Løp
Carl-Fredrik Bunæs var en norsk friidrettsutøver. Han var en av de fremste nordiske sprinterne i første halvdel av 1960-tallet.
Bunæs vant fire nordiske mesterskapstitler: 100 og 200 meter i 1961 100 meter i 1963 400 meter i 1965 Han deltok under OL i Roma i 1960 og tok i alt 18 individuelle senior NM-gull. Han vant fem gull på 100 meter, ni på 200 meter og fire på 400 meter i perioden 1957–1966. Bunæs ble tildelt Kongepokalen i 1960. Han tok også 26 senior NM-gull i stafett. Han var spesielt kjent for sin gode innsats i landskamper, med 96 seirer på 130 starter i 41 landskamper.Bunæs satte to norske rekorder på 200 meter (best 20,9 i 1960). Han satte tre tangeringer, samt tre rekorder på 400 meter (best 46,6 i 1963). Personlig rekord på 100 meter er 10,4.Etter at han la opp, hadde Bunæs flere ledende stillinger innen grafisk bransje. Han arbeidet ved Norsk Scanias hovedkontor på Skøyen i Oslo før han ble pensjonist.Klubb: IK Tjalve, Oslo. Klubben har siden 2015 arrangert et årlig innendørsstevne oppkalt etter Bunæs, kalt Bassen sprint. Les mer i Store norske leksikon friidrett